Lav et referat af nedenstående tekst:

Tekst:
Den nordjyske lastbilproducent SAWO A/S i Støvring har i mere end tredive år bygget lastbiler for det danske forsvar. Men den seneste opgave på atten lastbiler, som forsvaret har sendt i udbud, er ifølge SAWO's direktør umulig at løse for et dansk firma. Den nordjyske producent kan ikke gennemføre opgaven, fordi fire af de i alt atten lastbiler skal stå klar blot fjorten dage efter, at udbuddet er underskrevet. Med henholdsvis leveringstid på de enkelte dele af lastbilen og arbejdstiden er det en uløselig opgave for medarbejderne hos SAWO. Her kræver en enkelt lastbil ifølge direktøren omkring 500 arbejdstimer, før den er køreklar. - Det kan kun lade sig gøre, hvis man har de køretøjer på lager i forvejen. Der er simpelthen ikke andre muligheder. Og som dansk virksomhed, har vi ikke militære køretøjer på lager i den udformning, som forsvaret ønsker, siger administrerende direktør ved SAWO, Torben Ude Petersen. Forsvarsminister Gitte Lillelund Bech (Venstre) besøgte mandag firmaet i Støvring. Her talte ministeren med direktøren om blandt andet kritikken af udliciteringen. - Jeg kender ikke helt detaljerne i det konkrete udbud, men mit udgangspunkt for mit besøg her hos SAWO er, at jeg synes tingene skal i udbud - og at det er vigtigt, at danske firmaer har mulighed for at byde på dem, siger forsvarsministeren. Den første udgave af udbuddet på de atten lastbiler er blevet trukket tilbage efter kritikken fra blandt andet nordjyske SAWO. Nu håber Torben Ude Petersen, at den næste udgave af udbuddet på de atten lastbiler bliver mere imødekommende overfor de danske producenter. - Vi ser som danske producenter gerne, at forsvaret sender ting i udbud, hvor vi har en mulighed for at deltage, siger Torben Ude Petersen.

Referat:
Den nordjyske producent af militære køretøjer, SAWO A/S føler sig svigtet af det danske forsvar. I forsvarets seneste udlicitering af produktionsopgaver er opgaverne nemlig umulige at løse for det danske firma, og det tvinger ifølge direktøren produktionen til udlandet.